Llant diɣ kra n tezlatin bnant ɣef tsiwelt n tmacahut s lekmal-is, dagi, mačči d amyeḍres maca d “la récriture”. Ameskar, mi ara iɛiwed tira i kra n uḍris, ad d-yeḥku taḥkayt-nni s lekmal-is maca issemras aɣanib-ines, yerna yettqadaṛ ilugan n tewsit n uḍris i yebɣa ad yaru (deg wamud-nneɣ, aḍris-agi d asefru). Ayagi, igellu-d s ubeddel n tsiwelt n kra n yineḍruyen anda i yettili usnerni d usenɣes n yineḍruyen.